CELEX: 62020TA0247
Language: fi
Date: 2021-12-08 00:00:00
Title: Asia T-247/20: Unionin yleisen tuomioistuimen tuomio 8.12.2021 – JP v. komissio (Oikeus tutustua asiakirjoihin – Asetus (EY) N:o 1049/2001 – Asiakirjat, jotka koskevat avointa kilpailua EPSO/AD/363/18 hallintovirkamiesten (AD7) palvelukseen ottamiseksi verotuksen alalla – Asiakirjoihin tutustumista koskevan hakemuksen rajoittaminen – Tutustumisoikeuden epääminen osittain – Asetuksen N:o 1049/2001 4 artiklan 3 kohta – Päätöksentekomenettelyn suojaa koskeva poikkeus – Henkilöstösääntöjen liitteessä III oleva 6 artikla – Valintalautakunnan työskentelyn salaisuus – Osittainen tutustumisoikeus – Sopimussuhteen ulkopuolinen vastuu)

14.2.2022   
            
            
               FI
            
            
               Euroopan unionin virallinen lehti
            
            
               C 73/36
            
         
      Unionin yleisen tuomioistuimen tuomio 8.12.2021 – JP v. komissio
      (Asia T-247/20) (1)
      
      (Oikeus tutustua asiakirjoihin - Asetus (EY) N:o 1049/2001 - Asiakirjat, jotka koskevat avointa kilpailua EPSO/AD/363/18 hallintovirkamiesten (AD7) palvelukseen ottamiseksi verotuksen alalla - Asiakirjoihin tutustumista koskevan hakemuksen rajoittaminen - Tutustumisoikeuden epääminen osittain - Asetuksen N:o 1049/2001 4 artiklan 3 kohta - Päätöksentekomenettelyn suojaa koskeva poikkeus - Henkilöstösääntöjen liitteessä III oleva 6 artikla - Valintalautakunnan työskentelyn salaisuus - Osittainen tutustumisoikeus - Sopimussuhteen ulkopuolinen vastuu)
      (2022/C 73/42)
      Oikeudenkäyntikieli: englanti
      
         Asianosaiset
      
      
         Kantaja: JP (edustajat: asianajat S. Rodrigues ja A. Champetier)
      
         Vastaaja: Euroopan komissio (asiamiehet: C. Ehrbar ja D. Milanowska)
      
         Oikeudenkäynnin kohde
      
      Yhtäältä SEUT 263 artiklaan perustuva vaatimus komission 24.2.2020 tekemän sen päätöksen C(2020) 1195 final kumoamiseksi, joka koskee Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annetun Euroopan parlamentin ja neuvoston asetuksen (EY) N:o 1049/2001 (EUVL 2001, L 145, s. 43) nojalla tehtyä uudistettua hakemusta tutustua asiakirjoihin, ja toisaalta SEUT 268 artiklaan perustuva vaatimus kantajalle aiheutuneen henkisen kärsimyksen korvaamiseksi.
      
         Tuomiolauselma
      
      
                  1)
               
               
                  Komission 24.2.2020 tekemä päätös C(2020) 1195 final, joka koskee asetuksen (EY) N:o 1049/2001 nojalla tehtyä uudistettua hakemusta tutustua asiakirjoihin, kumotaan siltä osin kuin siinä evätään JP:ltä oikeus tutustua kysymyksiin, jotka ovat hänen kilpailun EPSO/AD/363/18 yhteydessä alakohtaisessa haastattelussa antamiensa vastausten arviointia, jonka arvioijat ovat suorittaneet, koskevissa osioissa ”Anchor” ja ”Possible questions” (asiakirja 1), ja siltä osin kuin siinä evätään oikeus tutustua kysymyksiin, jotka ovat hänen kompetensseja kartoittavassa haastattelussa antamiensa vastausten arviointia, jonka arvioijat ovat suorittaneet, koskevissa osioissa ”Situation 1”, ”Situation 2” ja ”Situation 3” (asiakirja 2).
               
            
                  2)
               
               
                  Kanne hylätään muilta osin.
               
            
                  3)
               
               
                  Asianosaiset vastaavat omista oikeudenkäyntikuluistaan.
               
            
         (1)  EUVL C 222, 6.7.2020.